b"\n_START_ARTICLE_\nBichon havanais\n_START_SECTION_\nHistorie\n_START_PARAGRAPH_\nBichon havanais kommer fra Cuba. Rasens forhistorie for \xc3\xb8vrig er usikker. I likhet med sine slektninger Bichon Frise, puddel og Toy-puddel antas Bichon havanais \xc3\xa5 stamme fra Malteser, som er en rase som har enda lengre pels enn hva Hvanaisen har. Navnet Bichon er forkortelse for Barbichon. N\xc3\xa5r den tidligere vannspaniel-typen ble brukt som arbeidshund, med oppgave \xc3\xa5 apportere fugler fra vannet, ble den mindre Bichon bare brukt til selskapshund. Bichon Havanais er meget l\xc3\xa6revillig. Den er egnet som familiehund. Tidligere ble den brukt som sirkushund._NEWLINE_Fiorenze Fiorone skrev i sin bok \xc2\xab308 recognized breed\xc2\xbb at Havaniasen stammet fra den italienske Bolognese som  italienerne tok med seg til Argentina og krysset med en liten sydamerikansk puddel og dermed oppsto et nytt medlem av Bichonfamilien._NEWLINE_Til tross for alle teorier synes  cubanerne \xc3\xa5 tro at Havanaisen kom til Cuba med italienske sj\xc3\xb8kapteiner. Hundene ble gitt som bestikkelse til velst\xc3\xa5ende cubanske familier, slik at kapteinene kunne f\xc3\xa5 solgt sitt smuglergods. Som det s\xc3\xa5 ofte er tilfellet med slike sm\xc3\xa5 selskapshunder, ble ogs\xc3\xa5 havaneseren overklassens hund. _NEWLINE_P\xc3\xa5 1700-tallet ble rasen ogs\xc3\xa5 kjent og popul\xc3\xa6r i Europa, men som mange andre raser ble den fort glemt for s\xc3\xa5 p\xc3\xa5 ny og dukke opp igjen som sirkushunder p\xc3\xa5 1950- tallet. At rasen har utbredt seg slik, har vi noen godhjertede eksil-cubanere \xc3\xa5 takke for. Da de flyttet til USA under Cubakrisen tidlig p\xc3\xa5 1960- tallet, tok de hundene sine med seg og det er fra disse v\xc3\xa5re dagers Havanais stammer. I den senere tid er det bekreftet at det fortsatt fins igjen noen f\xc3\xa5 eksemplarer p\xc3\xa5 Cuba.\n_START_SECTION_\nUtseende, anatomi og fysikk\n_START_PARAGRAPH_\nEn Havanais er en liten robust hund som er litt lengere enn h\xc3\xb8y = 3:4. Med lett spenstig gange som avspeiler dens livlige gemytt. Pelsen skal v\xc3\xa6re lang og silkemyk, slett, b\xc3\xb8lget eller kr\xc3\xb8llet, men foretrekkes b\xc3\xb8lget._NEWLINE_Pelsen m\xc3\xa5 b\xc3\xb8rstes for \xc3\xa5 holdes flokefri. Pelsen klippes ikke bortsett fra under potene._NEWLINE_Pelsen har lite eller ingen underull,  er r\xc3\xb8ytefri og allergivennlig siden pelsen ikke inneholder fett. Den lukter da heller ikke hund._NEWLINE_Pelsfarve i alle farver og kombinasjoner er tilatt. Sjeldent helt hvit. Den skal ha godt pigment p\xc3\xa5 snute, lepper og \xc3\xb8yerand, og m\xc3\xb8rke brune mandelformede \xc3\xb8yne. Flate kinn, Gradvis lett avsmalende snuteparti, t\xc3\xb8rre lepper og moderat stopp. Halen b\xc3\xa6res i en lett  bue over ryggen.\n_START_SECTION_\nBruksomr\xc3\xa5de\n_START_PARAGRAPH_\nHavanaisen har et \xc3\xa5pent og sjarmerende vesen som lett f\xc3\xb8rer til at den blir midtpukt i familien og elsker barn. Det er en meget intelligent hund, og sammen med dens store nysgjerrighet og lysten p\xc3\xa5 nye utfordringer, gj\xc3\xb8r at den er lett \xc3\xa5 dressere som at den ogs\xc3\xa5 ble brukt som sirkusshund viser. Den egner seg ogs\xc3\xa5 godt til dressur og agillity. Det sjarmerende skuespillertalentet har nok hunden fortsatt i behold. Selv om hunden er liten, er den ogs\xc3\xa5 en utmerket vakt og gjeterhund. P\xc3\xa5 Cuba ble den blant annet brukt til \xc3\xa5 passe  kyrne og til fuglejakt. _NEWLINE_Ogs\xc3\xa5 dagens havanais har et tydelig vokterinnstinkt, og den lar h\xc3\xb8re fra seg n\xc3\xa5r det kommer bes\xc3\xb8k._NEWLINE_Havanaisen er en flink sv\xc3\xb8mmer som liker \xc3\xa5 boltre seg i vannet. Den skal ha en lang, fyldig og bl\xc3\xb8t pels som ikke har noe sesongbestemt pelsskifte. Regelmessig stell gir det fine silkeaktige utseende. Den kan bades s\xc3\xa5 ofte man \xc3\xb8nsker. _NEWLINE_Bichon Havanais har h\xc3\xb8y levealder. Rasen kom til Norge s\xc3\xa5 sent som i 1989, innf\xc3\xb8rt av Eliv Dorthea Glette ved Toy-Fozzie's Kennel. Det samme \xc3\xa5ret ble det f\xc3\xb8rste norske valpekullet f\xc3\xb8dt. Far til dette kullet Jabir's Danica Yummi ble hele 18 \xc3\xa5r.  I 1991 ble det registrert 20 hunder i Norge og har siden hatt en rask vekst. Rasen har egen raseklubb Norsk Bichon Havanais Klubb.\n_START_SECTION_\nLynne og v\xc3\xa6rem\xc3\xa5te\n_START_PARAGRAPH_\nBichon Havanais er en livlig liten hund som elsker \xc3\xa5 v\xc3\xa6re midpunktet i familien. Havanaisen er en snill og rolig hund som s\xc3\xb8ker kontakt n\xc3\xa5r han \xc3\xb8nsker kos og klem som er noe den aldri blir lei av. Om du en dag ikke finner din Havanais i huset, kan du bare snu deg s\xc3\xa5 st\xc3\xa5r den mest sannsynlig bak ryggen din. En Havanais f\xc3\xb8lger etter de han er glad i. Den er en nysgjerrig liten hund som vil f\xc3\xa5 med seg alt som skjer b\xc3\xa5de inne og utenfor huset. Og den elsker \xc3\xa5 ha muligheten til \xc3\xa5 se ut vinduet eller ligge h\xc3\xb8yt oppe p\xc3\xa5 sofaryggen._NEWLINE_Havanisen liker godt \xc3\xa5 g\xc3\xa5 tur, men har ikke et stort behov for aktivitet. _NEWLINE_Den elsker \xc3\xa5 f\xc3\xa5 lov til \xc3\xa5 bli med p\xc3\xa5 det familien skal, nesten uansett hva dette er.  Liker sjeldent \xc3\xa5 v\xc3\xa6re lenge alene da den er meget sosial."